Richard Burton

Richard Burton (; janam Richard Walter Jenkins Jr.; 10 November 1925 – 5 August 1984) ek Welsh actor rahaa.Obituary Variety, 8 August 1984

Burton ke uske awaaj ke khaatir jaana jaawat rahaa. 1950s me, Burton apne ke ek  formidable Shakespearean actor banais aur 1964 me  Hamlet me ek yaad kare waala performance karis rahaa. Critic Kenneth Tynan, uske "the natural successor to Olivier" batais rahaa. Jab Burton ii expectation ke sahi nai kare paais tab kuch  critics aur colleagues disappointed rahin; uske jaada daaru piye ke kaaran log sochat rahin ki uu ek barra actor hoe sakat rahaa agar uu pita nai. Fir bhi Burton ke uske generation ke sab se achchhaa actor maana jaae hae. 

Burton ke saat dafe  Academy Award khaatir nominate karaa gais rahaa lekin uu kabhi nai jiitis. Uske nominate karaa gais rahaa ii film me performance ke khaatir;  My Cousin Rachel (1952), The Robe (1953), Becket (1964), The Spy Who Came In from the Cold (1965), Who's Afraid of Virginia Woolf? (1966), Anne of the Thousand Days (1969) aur Equus (1977). Uske dher sabaasi, jisme  ek BAFTA Award, ek Golden Globe Award aur ek Grammy Award hae. Uske Tony Award for Best Actor in a Musical dewa gais rahaa uske King Arthur ke role khaatir  Lerner and Loewe musical Camelot (1960) me.

Mid-1960s me, Burton top box-office star banaa. Late 1960s talak, uu sab se jaada paisa kamae waala actors me se ek rahaa, jab uske   $1 million se jaada fees aur  gross receipts ke ek share milat rahaa. Burton, public me aapan duusra aurat, Elizabeth Taylor ke nagiich rahaa. Duuno, dui dafe saadi aur dui dafe ek duusre se divorce kare rahin aur sab time news me rahin.

vibhag:B
vibhag:Great Britain ke actor